
Un atardi yená ku interkambio i konosementu 


Piskadónan no ta 
kontentu ku waf nobo 


PAG# 8 


Konfensa un 
falta libramente 
ta e paso mas 
próksimo na 
inosensia 


Un atardi di kolaborashon di prinsipalmente figuranan di edukashon i merkado 
laboral ku a partisipá na e komementu di Amigunan di ROA Caribbean Experts, 
Force. Palabra di mérito na e studiantenan talentoso di MBO. 


SCHEDULE YOUR SERVICE APPOINTMENT TODAY 


+599 787-6272 


AT NAPA BONAIRE 


OIL CHANGES ARE BACK WITH 


KORAL TA DISPARSÉ MUCHU LIHÉ 


ATENSHON 


TENE KUENTA KU NOS ORARIO PA E DIANAN AKI: 


DJAWEPS 28 MART: 
-OFISINA TA HABRI DI 9’OR - 12’OR MERDIA 
DJABIERNE 29 MART: 
NOS TA SERA 
DJASABRA 30 MART: NO TIN KORANT!!! 
DJALUNA 1 APREL: NO TIN KORANT!!! 
DJAMARS 2 APREL: ORARIO NORMAL 


Por manda mail pa aviso den: 
avisobon@gmail.com 
mail pa komunikado etc den 
extrabon@gmail.com 
Felis dianan di Pasku di Resurekshon 


2 
Djárason 27 Mart 2024 


Pronóstiko di 
tempu pa Boneiru 


Djamars 26 te Djárason 27 Mart 2024 
Parsialmente nublá i seku. Djarason chèns pa un áwaseru 
Awe 
i 
mañan 
ta 
parsialmente 
nublá. 
Awe 
predominantemente seku, djarason chèns pa un áwaseru. 
E temperatura máksimo lo ta aproksimadamente 32°C, e 
temperatura mínimo mas o ménos 27°C. E bientu ost lo 
ta suak te moderá, forsa 1-3. Mas lat awe e bientu lo bira 
variabel. 


Altura di ola: aproksimadamente 1.0 m (2-4 pia) 


* Altura di ola válido pa laman grandi 


Mensaje de la Virgen Maria Reina de 
La Paz desde Medjugorje 
25 de MARZO de 2024 


“Queridos hijos, en este tiempo de gracia, oren conmigo 
para que el bien venza en ustedes y a su alrededor. De 
manera especial, hijitos, oren unidos a Jesús en su viacrucis. 
Pongan en sus oraciones a esta humanidad que vaga sin 
Dios y sin Su amor. Sean oración, sean luz y testigos para 
todos los que encuentran, hijitos, a fin de que Dios 
misericordioso tenga misericordia de ustedes. ¡Gracias por 
haber respondido a mi llamado!”. 03/25 


Flamingo TV Bonaire 


ta buska: 
1 Datacenter schoonmaker 
1 Tekenaar / Planner 
-mester tin 5 ña di eksperensia 
Pa mas inf por yama 717-8512 


KRALENDIJK 
-- 
Burikunan 
ta 
biba 
na 
Boneiru pa hopi sentenáres 
di aña kaba. E animalnan akí 
originalmente a keda tresé 
dor e Spañónan durante di 
siglo 16 na nos isla. Nan 


Tema di Nos Zjilea djasabra awor na Mangazina di Rei 
‘Buriku a bira parti di nos herensia’ 


tabata spesialmente útil pa 
traha den e saliñanan di 
salu durante di e periodo 
di sklabitut, pasobra nan ta 
fuerte i tin un bon memoria. 
Despues di un par di biahe 
di bai bin riba e mesun ruta, 


por a konta riba nan pa hiba 
nan karga di salu i regresá 
pa un otro. 
Despues di e temporada 
akí, burikunan a sirbi komo 
bestia di karga pa trabounan 
den kunuku i pa buska awa 


pa e hendenan di Boneiru. 
Una bes ku transportashon 
moderno a hasi su entrada 
na nos isla, a lòs nan i laga 
nan bai. 
E buriku Boneriano ta di 
e rasa ‘Nubian Wild Ass’ i 
awendia ta forma parti di e 
herensia úniko di Boneiru. 
Djasabra 
awor 
30 
di 
mart, ta bai tin e siguiente 
edishon di e evento kultural 
Nos Zjilea na Mangazina 
di Rei ku e tema ‘E buriku 
Boneriano a bira parti di 
nos herensia’. 
Mainta 9’or ta kuminsá 
ku e podcast ‘Butishi’, un 
inisiativa di e hóbennan 
i lidernan di e programa 
edukativo di Mangazina 
di Rei, Talento Kultural. 
Den e programa akí ta 
splika kiko tur por siña 
i hasi den e programa di 
Talento Kultural. Tambe ta 
kombersá ku invitadonan 
tokante di diferente tema 
en kuantu nos herensia 
kultural. 
Ta 
transmití 
e podcast tambe via di 
Facebook, Youtube, Voz 
di Boneiru 94.7 FM i na 
MiTV kanal 74 VdB TV. 
Tio Bui Frans, ku a siña 
fo’i chikí serka su tata ku su 
welo kon ta kuida buriku, 
ta kompartí kiko ta hasi e 
buriku Boneriano akí úniko 
i kiko un buriku mester pa 
sobrebibí den naturalesa. 
George ‘Kultura’ Thodé 
na su turno ta konta kon 
importante e buriku ta pa 
naturalesa i kon el a aportá 
na desaroyo di esaki pa 
siglonan 
kaba. 
Tambe 
Bonaire Donkey Protection 
League 
Foundation, 
ta 
splika kiko tur por kontribui 
kuné pa e buriku Boneriano 
no kousa molèster i haña 
sufisiente espasio pa biba 
i kontribuí na ekonomia 
turístiko di nos isla. 


E buki ku e título 
Papiamentu 
Pika 
ku 
Akademia Papiamentu a 
saka, a haña hopi atenshon 
dor 
ku 
e 
ta 
kontené 
lokual 
nos 
ta 
kalifiká 
komo palabranan malu. 
Palabranan 
informal, 
ordinario, 
indesente, 
òf 
bulgar, ku sinembargo ta 
forma parti di nos lenga. Bin 
pasa prèt i gosa un ratu di 
nos lenga pika. Komo parti 
di públiko, por partisipá 
pasobra e buki tin diferente 
sekshon interesante den dje 
for di kual por lesa un pida. 
Papiamentu ta dushi, 
pero tin biá ora ku no sa 
un palabra na Papiamentu 
mes, ta dal un Hulandes, 
òf Ingles den dje. Pa 
stimulá 
papiamentu 
di 
Papiamentu 
mas 
tantu, 
Mangazina di Rei, huntu ku 
Akademia Papiamentu, ta 
bai tene e konkurso yamá 
‘#retapapiamentu’ un biá 
mas. Esun ku por papia 
tokante di un tópiko sin usa 
palabranan di otro idioma, 
ta gana e buki Papiamentu 
Pika. 
Di mes Marshe Krioyo 
no por keda afó ku su 
produktonan fresku i lokal 
manera a kustumbrá kuné. 
Kushina ta habri for di 10’or 
di mainta pa keinta e stoma 
ku un dushi sòpi. Pa mèrdia 
por haña diferente plato 
krioyo i grill. Tur esaki den 
un dushi ambiente ameno 
ku presentashonnan bibu 
di Farleys Entertainment i 
Grupo Tutti Frutti. 
Ban brasa, selebrá i 
kompartí nos dushi kultura 
na Nos Zjilea, e evento 
kultural di tur luna, djasabra 
awor 24 di mart di 10’or di 
mainta te 3’or di atardi na 
Mangazina di Rei. E luna 
aki ya pa 10 aña kaba. 

Mensaje de la Virgen Maria Reina de 
La Paz desde Medjugorje 
25 de MARZO de 2024 


“Queridos hijos, en este tiempo de gracia, oren conmigo 
para que el bien venza en ustedes y a su alrededor. De 
manera especial, hijitos, oren unidos a Jesús en su viacrucis. 
Pongan en sus oraciones a esta humanidad que vaga sin 
Dios y sin Su amor. Sean oración, sean luz y testigos para 
todos los que encuentran, hijitos, a fin de que Dios 
misericordioso tenga misericordia de ustedes. ¡Gracias por 
haber respondido a mi llamado!”. 03/25 


Flamingo TV Bonaire 


ta buska: 
1 Datacenter schoonmaker 
1 Tekenaar / Planner 
-mester tin 5 ña di eksperensia 
Pa mas inf por yama 717-8512 


KORAL TA DISPARSÉ MUCHU LIHÉ 


KRALENDIJK – E 
temperaturanan 
di 
awa 
di oséano ta sòru pa 
murimentu na gran eskala 
di ref di koral. E koral den 
e parti Karibense di Reino, 
inkluso Boneiru, no ta 
skapa, asina investigadónan 
di KNMI, Bart Verheggen 
i Iris Keizer, ta skirbi den 
nan informe di klima ku a 
aparesé djamars. 
“Refnan di koral ta keda 
yamá tambe e mondinan di 
awa di oséano, pasobra nan 
ta duna yen di bida. Mas òf 
ménos un kuart di tur e bida 
di laman, ta dependiente di 
refnan di koral. Na hopi sitio 
ya a alkansá e punto fuerte. 
Sientífikonan ta spera ku pa 
final di e siglo akí, apénas 
ta keda mas koral bibu sí 
e kalentamentu di mundu 


subi riba 1,5 grado Celsius,” 
segun e investigadónan. 
Na 115 lokalidat di 
henter e kosta di Boneiru 
investigá, e koral ta bayendo 
drástikamente 
atras. 
E 
ref di Karpata semper i te 
ainda, ta ref hopi bunita. E 
kapa aktual dor di koral na 
biba ainda ta 40 porshento 
mas haltu kompará ku 
hopi otro lokalidat, pero 
40 aña pasá ainda tabata 
tabata 70 porshento,” segun 
Verheggen i Keizer. Rònt di 
Sint Eustatius i Saba, tambe 
tin menshon di deterioro 
serio. 


KRALENDIJK 
-- 
Un fenómeno normal 
aki na Boneiru ta ku ora 
bestia muri ta bai djis 
tir’é den mondi. Aunke 
e mihó manera ta sí tin e 


Galiña morto lagá atras 


oportunidat, ta pa dera e 
kadaver 
Na e sitio kaminda 
UMNS a restourá kaba 
i a bai hasi trabounan di 
mantenshon djamars, a 


topa dos galiña morto 
bentá na e sitio. Dikon 
Noel Janga di UMNS ta 
kere ku a benta nan ei nan, 
ta pasobra durante di e 
20 simannan di trabou na 
e sitio e no a mira ningun 
galiña den e bisindario 
akí. 
Promé ku UMNS a 
restourá e sitio, e tabata 
un sitio di dùmp pa tira 
tur tipo di sushi. Awor ku 
e sitio ta ordená, ta parse 
ku algun siudadano ku no 
tin ningun klase di balor 


propio, ta purba na sigui 
usa e sitio akí pa tira kos. 
Probablemente ta e mesun 
hendenan ku a kustumbrá 
di tira kos ei nan. 
Mentalidat 
di 
nos 
komunidat ta bayendo 
atras rápido. Hende no 
tin balor ni rèspèt pa nada 
mas. Ta parse ku nos ta 
bibando riba un isla di 
hendenan 
mentalmente 
malu. Esnan ku ta kere 
ku nan sa mihó i ku por 
mihó, mester kuminsá 
konfrontá 
e 
tipo 
di 


aktitutnan akí. Pasobra 
mas sigui tolerá loke ku 
ta robes ta mas forsa ta 
dun’é. 
Janga mes a dera e 
galiñanan akí na e sitio. E 
no sa kiko ta e kousa di 
morto di e galiñanan. Por 
ta a venená nan i tira na 
e sitio kaminda kachónan 
ta kana i kisas kome nan i 
trese mas desgrasia ainda. 
Nos mester kuminsá trata 
ku e mentalidat robes ku 
ta hasiendo riba nos isla. 

HUSTISIA 


K R A L E N D I J K 
-- Riba djaluna 25 di 
mart, alrededor di 4 or 
di mardugá, 'meldkamer' 
sentral a risibí notifikashon 
tokante un bringamentu 
na un bar riba Bulevar 
Gobernador N. Debrot. Aki 
a resultá ku un hòmber a 
baha for di su vehíkulo i 
a dal un otro hòmber den 
su kara. Na yegada di e 
patruya a topa ku un grupo 


Bringamentu formal na bar 


di persona. Miéntras nan 
tabata na e sitio, diripiente 
un outo a kore bai. A resultá 
ku ta outo di e sospechoso. 
Seguidamente 
e 
agentenan a bai su tras i a 
para e sospechoso riba Kaya 
Neerlandia. Na momentu 
ku e agentenan a aserká 
e shofùr, e tabata mustra 
diferente karakterístika di 
un persona bou di influensia 
di alkohòl. 


A partisipá klaramente 
na e sospechoso ku e no 
por manehá su vehíkulo 
pa motibu ku e ta bou 
di influensia di alkohòl. 
Despues 
e 
sospechoso 
a 
kuminsá 
insultá 
e 
agentenan. Na e momentu 
ei a pasa over pa detenshon 
di e sospechoso. A detené 
e hòmber di inisial R.F.T. 
di 42 aña di edat. Ta 
investigando e kaso. 


KRALENDIJK -- Riba 
djadumingu 24 di mart, 
alrededor di 7.15 or di 
anochi, un aksidente entre 
un outo i un siklista a tuma 
lugá riba Kaminda Djabou 
na altura di Kaya Gristèlchi. 
Na yegada di e patruya 


Outo a dal siklista 


i 
ambulans, 
personal 
di ambulans a kuminsá 
mesora ku kòntròl médiko 
i tratamentu médiko di e 
siklista. 
Shofùr di e outo a 
deklará ku e tabata kore 
den direkshon di Kaya 


Gristèlchi i e no a mira 
e siklista. Ambulans a 
transportá e siklista pa 
hòspital 
pa 
tratamentu 
médiko. A hasi un tèst di 
supla ku e shofùr di e outo, 
pero resultado di esaki 
tabata negativo. 


KRALENDIJK 
-- 
Riba 
djabièrnè 
22 
di 
mart, alrededor di 5.30 
or di atardi, a detené un 
hòmber 41 aña di edat di 
inisial S.L.R.C. riba Kaya 
Hulanda. A stòp e hòmber 
pa un kòntròl rutinario 
despues ku un patruya a 
mir’e sin plachi di number 
riba karetara públiko. 
E shòfur no por a 


A detené shofùr 


mustra prueba di identidat, 
rèibewèis balido, i tampoco 
un prueba di seguro di outu. 
A detené e shòfur pa esaki. 
Entre djaluna 18 di mart 
i djaluna 25 di mart a duna 
diferente but pa violashon 
den 
tráfiko 
durante 
kòntròlnan rutinario. 


E butnan tabata pa lo 
siguiente: 


2x pa manehá sin faha di 
seguridat bisti; 
3x 
pa 
manehá 
den 
direkshon prohibí; 
3x 
pa 
manehá 
sin 
reibeweis bálido; 
4x pa manehá sin seguro 
bálido; 
3x pa manehá sin hèlm 
bistí. 


K R A L E N D I J K 
-- Riba djasabra 23 di 
mart, alrededor di 2.35or 
di mardugá, a detené 
un hòmber di inisial 
G.F.A. di 30 aña di edat 
den 'Centrumgebied' pa 
violashon di Lei di Arma 
di Kandela BES. 
Algun agente polisial 
ku tabata den nan tempu 
liber, tabata para pafó 
di 
un 
establesimentu 
di hóreka riba Kaya 
Princes Marie i a mira 
un hòmber deskonosí 
hinka un opheto ku 
tabata parsé un arma di 
kandela den su karson. 
Esaki a hala atenshon di 


Hòmber ku arma 
di kandela 


e agentenan ku a disidí 
di tene e hòmber i saka e 
arma di kandela for di den 
su karson. 
A detené e sospechoso 
i a transport’é pa warda 
di polis. A konfiská e 
arma di kandela. En 
konekshon ku e kaso 
aki, rina djadumingu 24 
di mart a hasi un entrada 
hudisial na un kas na 
Kaya Chippewa. Durante 
e entrada hudisial a detené 
un hòmber di 22 aña di 
edat di inisial A.J.R.R.A. 
pa violashon di Lei di 
Arma di Kandela BES. 
Investigashon den e kaso 
ta andando. 


KRALENDIJK -- Riba 
djasabra 23 di mart a drenta 
keho di kiebro den un 
kas na Hanchi Amboina. 
Alrededor di 10.30 or di 
mainta riba djabièrnè 22 di 
mart, deskonosínan a forsa 
un porta di dilanti i a drenta 
den e kas. 
Na 
momentu 
ku 
e 


Kiebro den kas 
habitante a sali for di den 
su kamber, el a mira un 
hòmber deskonosí pará den 
sala. E hòmber deskonosí 
a spanta i a kore sali pafó 
for di e mesun porta i a 
bula kurá. E habitante a 
kore tras di e sospechoso, 
pero no a logra alkans'é.Ta 
investigando e kaso. 


KRALENDIJK 
-- 
Riba djabièrnè 22 di mart, 
alrededor di 10or di anochi, 
un aksidente a tuma lugá 
entre un outu i un bròmer 
riba 
Kaya 
Krabè. 
Na 
momento ku patruya a 
yega, ya a transportá e 
víktima pa hòspital ku un 
outu partikular. 
Shòfur 
di 
e 
outu 


Aksidente outu 
i bròmer 
a deklará ku e tabata 
koriendo sali for di den su 
kura i e no a mira e bròmer 
komo ku eskai no tabatin 
su lus sendé. Pa e motibu 
aki e bròmer a bin dal na 
kantu di e outu. Komo 
ku zeta a basha durante e 
aksidentente, a basha santu 
riba kaminda. 

POLÍTIKA 


K R A L E D N D I J K 
-- 
Ki 
importante 
ta 
pa 
tin 
un 
konferensia 
semanal públiko den kua 
mandatarionan ta motivá i 
eduká e pueblo ki direkshon 
ke bai komo ser humano 
riba e pida baranka akí. Ta 
di apresiá e inisiativa ku e 
Gobièrnu di Boneiru aktual 
a tuma pa informá pueblo 
tur siman pa loke ta traha 
trabounan i asuntunan ku 
ta atendé pa ku e pueblo. 
Hasiendo esaki e pueblo ku 
ta pone atenshon, ta haña 
un bista kiko ta sosodiendo 
tras di kortina na Kolegio 
Ehekutivo. 
Naturalmente 
ta palabra pueblo ta risibí i 
pueblo tin ku sinta spera ku 
un dia e palabranan akí por 
transformá den akshon i 
duna e resultadonan deseá. 
Noel Janga di Evidensia 
Real ta amplia: “Nos tur 
Boneriano i imigrante kier 
tin un kas pa biba aden, 
kaminda bunita pa kore 


Lidernan polítiko mester por tin e abilidat pa 
motivá siudadanonan pa ta responsabel 


outo ariba dje, sufisiente 
entrada finansiero pa por 
biba trankil, etc. Tur e 
kosnan akí ta lokual ku 
ta sosodé pafó di e hende 
interno.” 
Janga 
ta 
haña 
ta 
importante 
pa 
tin 
un 
infrastruktura na òrdu i un 
forma di bida respetá. pero 
tambe ta mes un importante 
tambe 
pa 
siudadanonan 
tin e konosementu kon 
kuida tur lokual ku nos 
tin 
i 
ta 
siudadanonan 
responsabel. Pero pa bo 
por kuida kosnan material, 
bo mester por kuida bo 
mes personalmente promé. 
Edukashon kon biba un 
bida pa ta salú i fruktífero 
i kon anda sosialmente 
ta esensial. Janga ta di 
opinion ku gobernantenan 
tin ku konsiderá e idea pa 
hasi programanan òf duna 
konferensia públikamente 
kaminda 
ta 
atendé 
spesífikamente ku e hende. 


E ta sinti falta di polítikonan 
aki na Boneiru ku e abilidat 
pa komuniká pa asina 
inspirá e pueblo pa skohe 
pa hasi loke ta benefisioso 
pa nan personalmente komo 
siudadano, pero tambe pa 
komunidat kompletu. 
Lidernan 
polítiko 
mester por tin e abilidat 
pa motivá siudadanonan 
pa 
ta 
kosuidadanonan 
responsabel. Nos ta un isla 
chikitu ku ta invadí dor di 
imigrante di tur parti di 
mundu kua mayoria ta bin 
ku un propósito, buska 
sèn. I hopi no ta interesá 
mes pa ta un siudadano 
ku ta aportá positivamente 
na e komunidat akí, segun 
Janga. 
Janga ta di opinion banda 
di e konferensia di prensa 
ku ta tene tur djabièrnè, pa 
trese un otro programa di 
un ora semanal kaminda 
lidernan polítiko ta papia 
riba tópikonan sosial i kon 


ta un mihó hende, òf bin 
ku ekspertonan pa duna 
mensahenan 
edukashonal 
semanal 
via 
medionan. 
Hasiendo esaki nos por 
kuminsá krea konsiensia 
den e komunidat. Nos 
mester krea un forma di 
pensa komun kon nos ta bai 
trata ku otro personalmente 
i ku lokenan ku nos tin aki pa 
nos por ta berdaderamente 
fruktífero den aspektonan 
di 
infrastruktura, 
sosial 
i personal. I pa esaki 
por 
sosodé, 
e 
mester 
ta hasi públikamente i 
semanalmente meskos ku e 
konferensia di prensa. 
Janga: 
“Diputadonan 
Clark Abraham, Anjelica 
Cicilia i Nina den Heyer, nos 
tur nos tempu ta limitá den 
e mundu akí. Boso awor akí 
ta den posishonnan ku por 
influensiá otronan pa hasi 
loke ta benefisioso pa nos 
tur awe i pa generashonnan 
di futuro. Mi sa ku boso ta 


hasiendo demasiado kaba, 
pero ta importante pa pone 
prioridat kua ta kosnan 
importante pa hasi. Nos 
no por permití nos mes 
keda hibá aki aya pa tur 
tipo di ideologia eróneo 
ku e mundu aki ta presentá 
kuné. Nos mester stipulá 
un direkshon unda nos 
kier bai i proklamá esaki 
konstantemente. 
Pasobra 
sino e mundu eifó ta bai hasi 
di nos yunan marionetanan 
di e sistema eróneo di e 
mundu aki.” 
Mas un hende keda 
eksponé 
na 
sierto 
informashon pa un tempu 
largu 
outomátikamente 
su mente sup konsiente 
ta asumí esaki komo su 
bèrdat. 
Keda 
sin 
hasi 
nada, ta eliminá tur chèns 
i speransa pa un kambio di 
mentalidat den e komunidat 
akí. Por fabor ban kuminsá 
konsientisá e pueblo akí ku 
bèrdat, Janga ta skirbi. 


K R A L E N D I J K / 
DEN 
HAAG 
-- 
E 
kombersashonnan 
di 
formashon 
a 
terminá 
pa 
djamars, 
djárason 
e kuater partidonan ta 
papia riba e temanan 
di bon gobernashon i 
infrastruktura. E último 
no tabata riba e lista di e 
informante anterior, Kim 
Putters, Elbert Dijkgraaf 
a bisa, kende ta liderá e 


Informadónan ku tin bista di pùzel total fin otro siman 


rònt akí huntu ku Richard 
van Zwol. I tambe a 
añadí klima i energia, el 
a bisa despues di e fin di 
e 
kombersashonnan 
di 
djamars. “Nos ta kere ku 
e tópiko akí ta prioridat i 
nos a akordá .” 
Awor tin diestres tema 
supstansial riba e lista. E 
siman akí i e siguiente, 
nos lo terminá tur tema, 
despues nos lo tin un 
vishon di e pùzel total, 
Dijkgraaf a bisa. Despues 
nan dos tin seis siman 
mas pa solushoná e pùzel, 
pasobra nan a haña ocho 
siman. 
Temanan 
kompliká 
manera 
migrashon 
i 
kuido, lo ta riba e agènda 
e siguiente siman, pero 
segun informadó, esaki 
no ta nifiká ku ta promové 
temanan difísil. Djamars 
edukashon tabata e tema 


i tambe tin puntonan 
difísil den dje, Dijkgraaf a 
bisa. Tur kos mester keda 
abordá na final. 


Liña prinsipal i ophetivo 
Van Zwol tambe a 
kalifiká komo útil pa 
representantenan 
di 
proveedornan di servisio 
públiko i inspekshonnan 
bishitá e informantenan. 
“Nos lo sigur envolví e 
perspektiva di nan.” 
Segun e informadó, 
e 
kuater 
partidonan 
ke 
mas 
atenshon 
na 
implementashon di leinan 
i reglanan. Esaki lo yuda 
nan avansá den e linianan 
prinsipal i e ophetivonan, 
el a bisa refiriendo na e 
intenshon di konkluí un 
akuerdo di linia prinsipal. 
E akuerdo akí ta laga mas 
espasio pa e instansia di 
ehekushon, ta e idea. 


E dies temanan 
E dies temanan di 
Putters 
tabata 
asilo 
i 
migrashon, 
nitrógeno, 
relashoná ku naturalesa, 
awa, agrikultura, peska 
i siguridat di kuminda, 
medio 
di 
eksistensia, 
kuido, 
kas, 
bon 
gobernashon, 
siguridat, 
finansa, estado di derecho i 
internashonal, inkluyendo 
klima. 
Informantenan a risibí 
representantenan 
di 
proveedornan di servisio 
públiko i inspekshonnan 
djamars 
atardi. 
Promé 
ku e kombersashon a 
kuminsá, Nathalie van 
Berkel, 
presidente 
di 
e ret di proveedornan 
di servisio públiko, a 
bisa kiko ta su mensahe 
prinsipal: “Sigurá ku nos 
por simplifiká e leinan i 


normanan ku nos tin den 
nos pais.” E ta rekonosé 
ku kasi tur partido polítiko 
kier esei. “Pero awor nos 
mester hasié.” 
Ademas 
di 
Van 
Berkel, Maarten Camps 
di UWV, Peter Smink di 
Belastingdienst, Theodor 
Kockelkoren, 
Inspektor 
General di Mina i Bart 
Snels. Inspektor General 
di Inspekshon di impuesto 
i Kustumber, tambe ta uni 
ku informadó. 


Djárason 27 Mart 2024 
6 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


KI GRAN HÒMBER DI DOLÓ 
Skritura: Isaias 53:3-4 


El a wòrdu despresiá i bandoná pa hende, un hòmber di 
tristesa, ku konosé sufrimentu; i manera un persona ku 
hende ta skonde kara p'é, El a wòrdu despresiá, i nos no 
tabatin apresio p'E. Isaias 53:3(BS) 


Asina ku ‘Siman Santu’ yega nos mentenan ta bai riba 
Hesus. E versíkulonan ariba ta duna deskripshon di un 
persona ku a sufrí pisá, no solamente físiko sino tambe 
emoshonal i spiritual. 
1. E sufrimentu físiko. 
Nan a batiÉ, dal E ku moketa, bòft'É, i a skupiÉ den Su kara. 
El a sufri gòlpi, tortura, sutá ku zuip, un korona di sumpiña 
riba su kabes, etc. E doló físiko tabata inmenso anto sin ku 
E tabata kulpabel. 
2. Doló emoshonal. 
Su disipelnan kende a kana kunÉ i tabata Su mihó amigu a 
rechas’É, traishon’É i bandon’É. E pueblo a nenga Hesus i a 
skohe un kriminal. Nan a hasi bofon di djE i a menospresiÉ. 
Ki gran doló emoshonal pa Hesus. 
3. Doló spiritual. 
Esun ku no a konosé piká a karga piká di humanidat. E 
peso di nos pikánan a pone Hesus sklama: “Mi Dios, mi 
Dios pakiko bo a bandoná mi?” 
Ki gran Hòmber di doló. 
Pakiko Hesus a sufrí tantu asina? 
Hesus a karga nos piká, E mes a karga nos enfermedatnan, 
i nos tristesa. Esun ku nunka a hasi piká a tuma nos kastigu 
pa asina salba pekadornan. 
Sufrimentu, morto i resurekshon di Hesus a pone un base 
legal pa tur ku kere por ta salbá pa medio di fe den Hesus. 


Randolf Paula 
Produkshon PGM 


12.00 Herensia: 
Ruben Rodrigo La Cruz 
13.00 Aki Statia: 
Gershwin Lopes 
14.00 Herensia: 
Donisio Antonio Martijn 
15.00 BAPA: 
Edwin van der Giessen, 
Hubert [Ibi] Statie, Albert Christiaan 
16.00 Herensia: 
Franklin D. Crestian 


20.00 Aktualidat: 
Suzy Thode 
21.00 Aki Boneiru: 
Win Martines i Daisy Coffie 
22.00 Herensia: 
Max Erwin Juan de Grijze 
23.00 BAPA: 
Isaac Romualdo Coffi - 
Eusebio (Cheba) Soliano 

KRALENDIJK 
-- 
Resientemente 
Bonaire 
Hotel 
and 
Tourism 
Association (BONHATA) 
a organisá un diálogo ku 
e diputadonan Anjelica 
Cicilia, Clark Abraham 
i Nina den Heyer. E 
enkuentro ku a tuma lugá 
na Captain Don’s Habitat, 
a enfoká riba e desafionan 
direkto i e posibilidatnan 
pa kresementu sostenibel 
pa e sektor di turismo di 


Diálogo entre sektor di turismo i Kolegio Ehekutivo 


Boneiru. 
Tópikonan importante 
di kòmbersashon, tabata 
entre otro e relashon 
entre kapasidat di buelo 
i e kantidat total di 
kamber, plan di desaroyo 
teritorial, 
desaroyo 
di forsa laboral lokal, 
gastu di hasi negoshi i 
implementashon di e plan 
maestro 
stratégiko 
pa 
turismo di Boneiru. 
E diálogo a suprayá 


e nesesidat krusial pa 
invershon 
dirigí 
pa 
fortifiká e infrastruktura 
turístiko i e oferta turístiko 
di nos isla, un paso ku ta 
esensial pa nos isla su 
kapasidat di kompetensia 
i su futuro sostenibel. 
A trese tambe dilanti 
e nesesidat di e sektor pa 
kolaborashon di Gobièrnu 
pa realisá e bentahanan 
sosial, 
ekonómiko 
i 
ekológiko di nos isla pa 


su habitantenan. 
E 
partisipashon 
aktivo di miembronan di 
BONHATA i e ideanan 
ku e diputadonan Cicilia, 
Abraham i den Heyer 
a kompartí, a hasi un 
interkambio habrí di idea 
posibel, ku enfoke riba 
promoshon di un vishon 
kompartí riba turismo na 
Boneiru. 
BONHATA 
ta 
agradesido 
na 
tur 
hende ku a aportá na e 
diálogo tokante e sektor 


turístiko, 
spesialmente 
na e diputadonan pa nan 
tempu i nan input. 
Bonaire 
Hotel 
and 
Tourism Association ta 
komprometé su mes pa 
fasilitá mas diskushon 
i inisiativa a base di 
e 
enkuentro 
akí, 
di 
manera 
ku 
esaki 
ta 
fortifiká e dedikashon di 
e asosiashon pa sostené 
su 
miembronan 
i 
e 
kontribushon na e sektor 
turístiko di nos isla. 

KRALENDIJK – Na 
kuminsamentu di luna di 
mart 2024 Direktorado di 
Supervishon i Mantenshon 
di 
Lei 
den 
un 
karta 
informativo 
a 
informá 
vários bario tokante e 
prohibishon di rekreashon 
di estadia ilegal konforme e 
Plan di Desaroyo Teritorial 
(ROB). 
Den 
e 
karta 
informativo akí a pone 
habitantenan na altura ku 
entrante 5 di mei 2024¹ 
Direktorado di Supervishon 
i Mantenshon di Lei ta bai 
mantené lei aktivamente pa 
loke ta trata rekreashon di 
estadia ilegal. 
Esaki ta nifiká ku den e 


Prohibishon di rekreashon di estadia ilegal 


barionan ku destinashon: 
área residensial I, área 
residensial 
II, 
área 
residensial 
III, 
área 
residensial paisahe i área 
residensial 
Kunuku, 
no 
ta pèrmití rekreashon di 
estadia. Den e Plan di 
Desaroyo Teritorial (ROB) 
bo por mira kua destinashon 
ta aplikabel pa bo parsela. 
Relashoná ku e kantidat 
grandi di notifikashon i 
keho, e barionan menshoná 
akí bou a risibí un karta 
informativo: 


- Sabal Palm 
- La Palma 
- Suikerpalm 


- Belnem 
- Bona Bista 
-Bolivia Ariba 
-Nawati 
-Santa Barbara 
- Hato 
- Sabadeco 
-Lagun Hill 
E barionan Rincon, Tera 
Kòrá, Nikiboko, Antriol i 
Nort’i Saliña nos ta informá 
entre otro di e manera akí. 


Dikon esaki ta nesesario? 
Rekreashon di estadia 
ilegal tin un influensia 
grandi riba e koheshon 
sosial den bario, pa motibu 
ku e hendenan akí no ta 
habitantenan permanente. 


E ta nifiká tambe ku un 
bibienda ku ta intenshoná 
pa minimalmente tres luna 
konsekutivo òf mas tantu, 
no ta disponibel pa hende 
ku tin mester di esaki. E 
tin influensia pues riba nos 
komunidat i riba e stòk di 
bibienda di Boneiru. 


Nos tin mester di bo 
koperashon 
Nos ke mantené nos 
barionan seif, agradabel 
i atraktivo pa tur hende. 
Pa e motibu akí nos ta 


pidi bo koperashon ku 
kumplimentu ku e reglanan 
akí for di e Plan di Desaroyo 
Teritorial (ROB). 
Si bo ripará ku den 
bo bario tin kestion di 
rekreashon 
di 
estadia 
ilegal, mèldu esaki e ora ei 
na bisami_th@bonairegov. 
com. 


Mas informashon 
Mas informashon bo 
ta haña riba e wèpsait 
https://bonairegov.com/pa/ 
habitante/pone-kas-na-huur 


KRALENDIJK 
-- 
Hulandes na Haiti ku ta 
enfermo òf ku mester di 
yudansa 
probablemente 
por bai riba buelo di 
evakuashon di fransesnan. 
Ministerio di Asuntunan 
Eksterior aktivamente ta 
alertá e grupo di hulandes 
aki riba e posibilidat pa 
bandoná Haiti. 
E 
ministerio 
di 
Asuntunan 
Eksterior 
franses 
djadumingu 
último a duna di konosé 
ku e lo ehekutá buelo for 
di Haiti pa hende franses 
vulnerabel. E fransesnan a 
pone Hulanda na altura ku 
probablemente tin “poko 
lugá” disponibel pa hende 
enfermo òf ku mester 
di yudansa ku ta bini di 
paisnan sosio di Union 
Oropeo. 
Si bo ta enfermo òf 
mester di yudansa i bo tin 
motibu urgente pa bandoná 
e pais, e ora ei nos ke pidi 
bo pa tuma kontakto ku 
e Sentro di Kontakto di 
‘NederlandWereldwijd’. 
Esaki por via e number di 
telefòn +31 247 247 247. 


Ministerio ta alertá hulandes na Haiti 
riba yudansa di fransesnan 
Te ku e momentu aki 
Ministerio di Asuntunan 
Eksterior no a risibí niun 
petishon di yudansa di 
hulandesnan 
na 
Haiti. 
E ministerio ta pidi un 
biaha mas na e hulandes- 
i abitantenan di e parti 
Karibense di Reino na 
Haiti: tuma kontakto ku e 
servisio di informashon: 
https://informatieservice. 
nederlandwereldwijd.nl. 
Esaki ta konta tambe pa 
persona ku tin un pèrmit di 
estadia legal na Hulanda 
òf un pèrmit bálido pa 
Aruba, 
Kòrsou, 
Sint 
Maarten, Boneiru, Sint 
Maarten, Sint Eustatius i 
Saba. 
Si bo tin famia òf amigu 
na Haiti ku ta kumpli 
ku e indikashonnan aki, 
por fabor animá nan pa 
registrá nan mes. Alertá 
nan ku e servisio aki 
t’ei, i pidi nan pa registrá 
nan mes via e opshon 
Aanmelden + registratie 
bij 
ambassade' 
riba 
https://informatieservice. 
nederlandwereldwijd.nl 


KRALENDIJK – Viola 
Neumann, un dje nuebe 
yunan di e konosido kapitan 
di barku boneriano Casper 
Lodewijk (Wei) Neumann, 
a fayesé e siman aki na 
Kòrsou, na unda el a biba 
kasi henter bida. El a nase 
dia 18 di novèmber 1936 na 
Boneiru, na unda el a keda 
biba te ku su 5 aña. 
Belkis 
Osepa, 
ko- 
presentadó di e programa 
Herensia den pasado, a 
entrevistá Viola na Kòrsou 
na aña 2018. El a konta di 
su famia Neumann, ku a 
bini originalmente for di 
Postdam, Alemania. “Nan 
tabata tres ruman hòmber 
ku a bini Amérika for di 
Alemania. Un di nan a 
bai Venezuela, unu a bini 
Kòrsou i unu a bai Boneiru. 
Esei tabata Karl Magnus 
Neumann. Mi welo tabata 
su nietu. Nan a keda mas 
tantu na Playa Grandi, 
komo ku nan tabata doño di 
Slagbaai den segundo mitar 


Yu di famoso kapitan Wei Neumann 
Viola Daantje-Neumann a bai sosegá 


di siglo 19.” 
E tata di Viola, Wei 
Neumann, huntu ku su 
ruman Antonio, a haña 
kada unu un barku di 
regalu 
serka 
nan 
tata 
Abraham Jacob (Bambam) 
Neumann,kende 
tabata 
kapitan di barku. Nòmber 
di e barkunan tabata Aura 
i Diana. Antonio mi tio 
a bai nabegá na Merka 
ku su barku, miéntras ku 
Wei a keda nabegá den 
Caribe mes, transportando 
produktonan 
di 
kunuku 
pa Kòrsou i otro islanan 
karibense. 
Viola a konta: “Mi tata i 
mi tio a siña komo stürman 
serka nan tata. Despues 
di nabegá riba nan mes 
barkunan ámbos a solisitá 
pa lots na Kòrsou. Despues 
mi tio a bai traha komo lots 
na Aruba.” 
Daantje-Neuman a papia 
di famia Neumann i Playa 
Grandi. Miembronan di e 
famia aki originalmente no 


tabata permití pa tabatin 
kontakto ku hendenan di 
Rincon. “Kisas e ta zona 
diskriminatorio, 
pero 
e 
promé Neumann no tabata 
ke pa nan miembronan 
rasa ku hende di Rincon. 
Pero el a sosodé tòg. Un 
di e desendientenan di 
Neumann a krusa ku hende 
di Rincon. Leopold (Pol) 
Pol Neumann tabata un 
dje Neumannan di Rincon. 
El a konta mi esaki. Te na 
último, promé ku el a muri, 
mi welo Bamban Neumann 
a rekonosé nan.” 
Viola Neumann, anke 
ku el a biba kasi henter su 
bida na Kòrsou, a keda ku 
amor pa su isla natal. Su 
tata tambe a keda stima 
Boneiru. “Mi tabata bai 
Boneiru hopi ku fakansi. Un 
isla dushi. Hendenan tabata 
trankil i uni ku otro. Esun 
ku tabatin tabata kompartí 
ku esun ku no tabatin.” 
Den e programa Herensia 
Viola a papia tambe di 
e echo ku su tata tabata 
mazon, loke a pone ku na 
skol sùrnan tabata mira nan 
ku kara skùins. “Nos tata 
no tabata papia nada ku nos 
tokante mazoneria. Otro 
hende 
tabata 
konsiderá 
mazoneria 
komo 
algu 
diabóliko, loke mi no ta 
kere.” Viola Neumann a 
yega edat respetá di 87 aña. 

KRALENDIJK 
-- 
Piskadónan no ta kontentu 
ku e waf nobo. E waf di 
piskadó na Sorobon tabata 
rekerí un renobashon pa 
hopi tempu, pero hopi 
problema 
ku 
piskadó 
ta enfrentá no a keda 
solushoná ainda, di akuerdo 
ku un publikashon di Ret 
Karibense, skirbí pa Marit 
Severijns. 
A 
drecha 
e 
waf, 
pero bou di e standard, 
segun Ernest De Lanoy, 
Presidente di PISKABON, 
e 
representante 
di 
e 
piskadónan na Boneiru. 
Tur mainta e piskadónan 
ta sali for di e waf akí pa 
bai piská. E ta hunga un 
papel hopi importante den 
nan bida. Nos a tene hopi 
pasenshi, pero mester kaba 
un kaminda sí. 


Peligroso 
Debí na mantenshon 
atrasá, e waf a pone bida 
di hende na peliger pa hopi 
tempu, segun De Lanoy. 
“Nos ta supliká pa hasi 
esaki. Tin hopi aksidente. 
Tambe ku turista ku ta 
heridá nan pia ku bira nan 
pai riba palu ku ta sali. 
Nos a regla tur pèrmit i 
tambe a haña un kompania 
pa 
hasi 
esaki. 
Pero 
Direktorado di Espasio i 
Desaroyo a skohe un otro 
empresa. Nan a pensa ku 
e tabata demasiado karu, 
pero awor ku nan mester 


Piskadónan no ta kontentu ku waf nobo 


drecha esaki, e lo ta dòbel 
karu. 


Nunka a pidi komentario 
E 
demandanan 
importante di e piskadónan 
pa e waf no a keda 
konsiderá, 
òf 
tabata 
insufisiente. Por ehèmpel, 
e 
plataforma 
kaminda 
piskadó ta limpia nan piská 
ta konstruí muchu haltu, 
nan no por yega na dje. 
E piskadónan tambe ta 
rabiá, pasobra e waf nunka 
a revelá na nan. Nos mester 
a tende via via, miéntras 
ku e tabata destiná pa e 
piskadónan. Nos no por a 
diskutí nada. Nos mester 
aseptá esaki. 
E 
mester 
solamente 
keda drechá atrobe i di un 
manera sostenibel. For di 
ariba e palu ta parse bunita, 
pero abou ta un desaster. 


Ta bai drecha e waf 
Segun Gobièrnu lokal, 
Direktorado di Espacio i 
Desaroyo), ta bai drecha e 


waf. Dentro di kua tempu no 
ta kla. E proseso ta konsistí 
di un entregashon inisial, 
periodo 
di 
mantenshon 
i entregashon final . E 
proseso ta kontinuá i e 
defektonan lo keda ripará 
promé ku e entrega final. E 
no tabata asina ainda. 
PSIKABON tampoko ta 
kontentu ku e direktorado 
pa loke ta trata finansa. E 
grupo di interes tin e asina 
yamá kontrato di kuido ku 
nan ta risibí un kontribushon 
anual 
di 
Gobièrnu 
pa 
sostené e piskadónan. “Pa 
medio di nos, por ehèmpel, 
nan por haña material di 
piská mas barata.” Pero e 
kontribushon ei no a keda 
risibí na tempu pa di dos aña 
konsekutivo. Tur aña nos 
mester hustifiká kiko nos ta 
bai hasi ku e kontribushon 
ei. Lógiko De Lanoy ta 
bisa. ‘Pero nos a present'é 
na aprel di aña pasá i ainda 
no a aprob'é. 
"Konstantemente bo ta 
tende ku nan ta trahando 


riba esaki, ignoransia si bo 
puntra mi.” PSIKABON ta 
preokupá ku kon nan lo pasa 
e tempu benidero. Nos ta 
hasiendo tur loke ta posibel, 
pero e ta bira mas pisá. “Mi 
tin mi responsabilidat pa e 
piskadónan tambe. Ta para 
nos trabou.” 
Segun 
Direktorado 
di Espasio i Desaroyo, e 


proseso ainda ta pendiente. 
No ta kla ki dia e suisidio 
lo keda pagá. Solamente 
despues 
di 
aprobashon 
di 
presupuesto 
2024, 
sèptèmber 
pa 
òktober 
2023, e petishonnan lo 
keda prosesá na inisio di e 
aña di presupuesto 2024. E 
proseso akí ta den proseso 
kaba. 


K R A L E N D I J K 
– 
Ku 
plaser 
Bonaire 
Overheidsgebouwen 
NV (BOG) ta anunsiá 
ku el a kumpli ku su 
obligashonnan statutario 
pa medio di kompletá 
su kuenta anual pa e 
aña ekonómiko 2023 na 
tempu i laga e akountent 
renombrá Ernst & Young 
Caribbean (EY) kontrolá 
esaki. 
E kuenta anual pa 
aña 2023, meskos ku e 
relatonan anterior, a risibí 
un deklarashon positivo 
di akountent, loke ta un 
testimonio di integridat 
finansiero i transparensia 
di BOG. Esaki ta un logro 
importante 
pa 
BOG, 
mirando ku e ta e promé 
kompania anónimo bou 
di e grupo di BHM, ku ta 
kompletamente na tempu 
ku su raportahe finansiero, 
kontrolá pa un akountent 
eksterno. 
A kompletá i firma e 
kuenta anual dia 22 di 
mart 2024, i seguidamente 
a ofresé esaki na direktor 
di BOG. Ernst & Young i 


BOG a risibí deklarashon positivo 
pa kuenta anual di 2023 


gerensia di BOG a presentá 
e kuenta anual na Hunta di 
Komisario di BOG (Raad 
van 
Commissarissen, 
RvC), loke ta suprayá 
e 
kumplimentu 
den 
su 
totalidat 
ku 
e 
obligashonnan legal. 
E 
direktor 
gerente 
statutario Adely Susana- 
Jansen ku na aña 2020 
a 
keda 
nombrá 
pa 
prinsipalmente 
traha 
riba 
mehorashon 
di 
‘corporate governance’ di 
e kompanianan anónimo 
ku ta kai bou di BHM, 
ku orguyo a bisa: ‘Komo 
entidat ku ta akapará tur e 
kompanianan, BHM mes 
ta karga responsabilidat 
pa 
management 
i 
atministrashon di BOG. 
Esaki a kondusí na un 
proseso bon strukturá pa 
raportahe finansiero i ta 
fortifiká e konfiansa den 
operashon komersial di 
BOG.’ 
Riba 
potrèt: 
Tara 
Blanken, senior mènedjer 
na EY i Adely Susana- 
Jansen, direktora di BOG. 
K R A L A E N D I J K / 
BAHAMAS - E konseho 
Hulandes 
di 
siguridat, 
OVV, ta investigando un 
aksidente riba un krusero 
di Holland America Line 
siman pasá. Riba e barku 
Nieuw 
Amsterdam, 
ku 
tabata 
nabegá 
bou 
di 
bandera 
Hulandes, 
un 
aksidente a tuma lugá 
djabièrnè den kua dos 
tripulante a muri. 
E krusero tabata serka 
di Bahamas, segun OVV, 
momentu ku un aksidente 
hopi serio a tuma lugá 
den sala di motor. Segun e 
website di notisia, Cruise 
Law, tabatin un eksploshon. 


Dos morto riba barku krusero di Holland America Line 


E website ta disponé di 
potrètnan di e daño ku e 
eksploshon a kousa. 
E barku a sali for di Fort 
Lauderdale di 16 di mart pa 


un biahe di un siman. 
OVV ta analisá kiko 
eksaktamente a sosodé riba 
e barku i ki lès por siña for 
di e aksidente. 

KRALENDIJK- Por nota ku e trabounan di asfaltamentu riba kaminda pa bai 
aeropuerto ta kasi kla. Bonairiaanse Wegenbouw Maatschappij (BWM) a ‘frees’ 
(raspa) parti di e kapa di asfalt eksistente i pone un kapa nobo di asfalt. E pòtrètnan 
ta duna un impreshon 


Kaminda pa aeropuerto kasi kla 


KRALENDIJK 
– 
“Niun barku òf importadó 
a duna nos reklamo. Nan 
sa pidi mas ora pa por kaba 
nan trabou kual na sa haña 
tambe”, ta palabranan di 
Havenmeester 
Günther 
Flanegin. E ta reakshoná 
riba e artíkulo ku e título 
‘Trato inhumano’ publiká 
den BONERIANO. Den 
e artíkulo a deskribí un 
situashon inhumano, asta 
abusu, kontra tripulantenan 
di e barku venezolano Doña 
Monica I, ku ta trese fruta 
i bèrdura for di Venezuela 


Segun Havenmeester: 
“Mi no ta tribi bisa ku ta trato inhumano” 


pa merkado lokal. Esensia 
di e situashon ta e forma 
kon outoridatnan hulandes, 
aparentemente 
huntu 
ku 
outoridatnan 
lokal, 
ta imponé regla riba e 
hendenan aki, entre otro ku 
nan no por pasa anochi na 
Boneiru. 
Flanegin ta splika ku ta 
trata aki di regla vigente 
pa tur marinero ku ta bin 
tur waf den region. “Tin 
un ‘time slot’ pa baha nan 
karga i despues pa sigui. 
Esaki ta algu ku ta vigente 
den henter Karibe i islanan 


ABC. 
Ta 
reglanan 
ku 
Venezuela tambe sa di esaki 
i ku nan ta komprondé.” 
Sinembargo e situashon 
di e tripulantenan ta duru. 
Despues ku kaba karga e 
barku e trahadónan aki ta 
subi na bordo, krusando 
laman brutu ku destino 
Boneiru, na unda e barku 
normalmente ta yega 6or di 
mainta, na unda nan mester 
pura deskargá tur fruta i 
bèrdura na e waf banda di 
edifisio di Duana. Un trabou 
sumamente duru i pisá, 
den solo kayente, sin niun 


chèns pa sosegá, pasobra 
nan mester sòru pa sali bèk 
pa Venezuela pa mas tardá 
6or di atardi, pasobra un òf 
otro ámtenar na Hulanda a 
disidí ku nan no por pasa 
anochi na Boneiru. “E 
regla aki semper tabata na 
vigor, spesialmente den 
temporada drùk. Unda un 
barku ta haña un ‘time 
slot’ pa baha su karganan”, 
Flanegin ta bisa, pues no ta 
un regla nobo. 
E Havenmeester ta splika 
ku vários instansia ta traha 
huntu pa hasi e proseso 


efisiente i sigur. “KMAR 
ta sòru pa nan estadia i ta 
buta regla unda e tripulante 
ta permití riba e isla sin 
VISA. Tripulante ku VISA 
no tin restrikshon. Duana 
ta kontrolá karga durante 
dia. Servisio veterinario ta 
kontrolá si nan ta bin ku 
produkto di karni. Polis ta 
kontrolá durante nan estadia 
pa disturbio. Havenkantoor 
ta atministrá e dia i duna e 
barku un ‘time slot’ i pir pa 
mara.” 


K R A L E N D I J K 
– 
Último 
siman 
sambuyadónan i personanan 
ku ta snòrkel, a hasi hopi 
menshon di un kondukta 
straño ku nan a ripará serka 
turtuga blanku. 
Parse ku e turtuga a 
kome 
hopi 
‘sharpnose 
pufferfishes’ 
morto 
i 
konsekuentemente a bira 
hopi malu. Un sobredósis di 
e piská akí por ta fatal pa e 
turtuga. 
Aña pasá, den e mesun 
periodo, alrededor di tres di 
ocho turtuga ku a pasa den 
e mesun problema, a muri. 
‘Sharpnose 
pufferfishes’ 
tin un sorto di venenu, 
ku ta pone ku e turtuga 
ta bira manera fuma. Na 
lugá di un bon wayabá, 
e 
konsekuensianan 
ta 
mas grandi pa e turtuga. 
Un sobredósis ta pèrkurá 
pa daño neurológiko i 
finalmente morto hogá. 
“Nos ta hopi preokupá 
si,” segun Kaj Schut kende 
ta papia na nòmber di 
Sea Turtle Conservation 
Bonaire 
(STCB). 
“Últimamente no tin tantu 
‘sharpnose 
pufferfishes’ 
morto ku ta spula bin tera. 
Sí nos ta mira mas turtuga 
ku síntomanan. Aña pasá 
tabatin 
mas 
‘sharpnose 


Pa motibu di sobredósis di ‘sharpnose pufferfish’ 
Problema ku turtuga malu 


pufferfishes’ morto. No ta 
konosí pakiko asina tantu 
di e piskánan aki ta muri. 
Un di e hipotésisnan ta ku 
tin muchu tiki kuminda na 
Boneiru. E turtuga ta kome 
yerba, pero ratu ratu ke kome 
‘sharpnose 
pufferfishes’ 
tambe. I e último akí ta krea 
problema.” 
Despues di kome e 
‘sharpnose pufferfishes’, e 
turtuganan tin un kondukta 
straño. Ta parse ku nan ta 
pèrdè kordinashon. Tin biá e 
ta landa ku su alanan kontra 
su barika. Òf por ehèmpel 
e ta landa ku un ala so. 
Finalmente un sobredósis 
di ‘sharpnose pufferfishes’ 
por bira e turtuga fatal. 
Finalmente e lo hoga. 
“Aña pasá tres di e 
ocho turtuganan ku nos a 
purba skapa, no a keda na 
bida. Tambe nos a haña 
hopi menshon di bestianan 
morto ku a spula bin tera. 
Djaluna nos a saka diferente 
turtuga for di awa na pir di 
sùit. Nos ta spera ku por 
laga nan liber djárason 
sí e tratamentu ta duna 
resultado,” segun Schut. 
Kon por ta ku e aña 
aki 
tambe 
asina 
hopi 
‘sharpnose 
pufferfishes’ 
morto ta spula bin tera, no 
ta kompletamente konosí 


ainda. Schut ta splika: 
“Straño ku por pasa, e 
fenómeno 
no 
ta 
asina 
konosí ainda. Un biá nos a 
haña un situashon asina na 
Costa Rica, serka nos esaki 
ta awor akí di dos biá den 
un aña. El a sorpendé nos di 
nobo. Nos ta spera ku awor 
akí tambe e no ta dura largu. 
Sino nos mester wak kon ta 
solushoná e problema akí 
pa término largu.” 
Si bo topa un turtuga ku 
tin un komportashon straño, 
Sea Turtle Conservation 


Bonaire ta pidi pa mèldu 
esaki via e liña dirèkt 780- 
0433 di e organisashon. 
Si ta posibel nan ke haña 


tambe potrèt òf video di e 
turtuga konserní. 
(Fuente: Bonaire.nu) 

KRALENDIJK -- Un 
atardi di kolaborashon di 
prinsipalmente 
figuranan 
di edukashon i merkado 
laboral ku a partisipá na e 
komementu di Amigunan 
di ROA Caribbean Experts, 
FORce. 
Huntu 
a 
eksplorá 
maneranan 
pa 
fomentá 
kresementu 
inkluso 
na 


Un atardi yená ku interkambio i konosementu 


Boneiru, pa entre otro 
edukashon, 
merkado 
laboral, progreso sosial- 
ekonómiko 
i 
stabilidat 
emoshonal. 
Palabra di mérito na 
e studiantenan talentoso 
di 
MBO, 
spesialmente 
pa Isidoor i Jaira, pa guia 
e 
eksperensia 
kulinario 
inolvidabel aki. 

PÁGINA SOSIAL 


Grandinan di Kas di Kuido Boneiru di Fundashon Mariadal a sali un ratu huntu 
ku guianan di Aktividat i zùsternan den un paseo na kosta di Kralendijk, pa asina 
disfrutá di nos laman bunita i kristalino. Despues nan a sinta un ratu den Parke 
Wilhelmina. Tabata un bon tempu ku nos grandinan. 


Grandinan a sali keiru den Playa 


SSO-CN ta buska: 
HEFE DI PROTEKSHON DI 
INFORMASHON (CISO) 


Abo ta e motor tras di e vishon stratégiko 
di protekshon di informashon pa 
Rijksdienst CN? E ora ei reakshoná awor 
riba e vakatura aki! 


Mas informashon? 
Bishitá www.rijksdienstcn.com/vakatura 


Fecha di klousura: 10 di aprel 2024 

KRALENDIJK -- E 
siman tras di lomba e 
tim di Cybercrime di 
Kuerpo Polisial Hulanda 
Karibense a duna vários 
grupo informashon den 
forma 
presentashon 
i 
‘lezing’. 
A 
duna 


Charla riba krímen sibernétiko 


studiantenan di MBO un 
presentashon den kuadro di 
‘Global Money Week’, den 
kolaborashon ku Qredits. 
Un total di mas o 
ménos 
50 
trahadó 
di 
Entidat Públiko Boneiru a 
sigui un ‘lezing’ ku komo 


tema 
‘Cybercrime 
& 
Awareness’. A duna e 
‘lezing’ den kolaborashon 
ku 
e 
Akademia 
di 
OLB: 
‘Ban 
Kosecha 
Konosementu’. 


E studiantenan di MBO ku a presensiá e presentashon den kuadro di ‘Global 
Money Week’. 


Trahadónan di OLB durante e ‘lezing’ ku komo tema ‘Cybercrime & Awareness’ 


KRALENDIJK 
– 
Durante e wikènt di 23 i 22 di 
mart, e Boneriano Nathania 
Velasquez, yu di Shirley i 
Efren Velasquez, a estrená 
su produkshon di teater na 


Nathania Velasquez a estrená su produkshon 


Hulanda ku yamá ‘In het 
midden van het midden, 
van het midden, van het 
midden, van het midden’. 
Den 
kòrtiku: 
“I 
HM 
VHMVH MVHMVHM”. 
E produkshon ta produsí i 
dirigí pa di Nathania mes. 
Temanan ku ta presentá 
den e produkshon ta di 
identidat, 
rekompensa 
i 
ekspektativanan 
sosial. 
Públiko presente a risibí e 
produkshon super positivo. 
Nathania su plan ta 
pa trese e produkshon pa 
pueblo Boneriano na luna 
di òktober. 

Ata m’a lesa riba facebook 
di BONERIANO ku ántayera 
tabata dia di San Buen Lad- 
ron. 


Awèl sí. Ora bo ta hasi un kos, 
anke ta malu, hasié bon. Bo ta 
hòrta, hòrta bon i bo ta bira 
santu. 


DEN PASO DI 


BÒI 


Awe ta hiba Franklin 
Daniel Crestian na su ul- 
timo lugá di sosiegu. Mi 
tabata hopi pegá kuné 
pa spesialmente e afini- 


dat, amor i i su konose- 
mentu den e dos árean- 
an aki. Franklin a keda 
hèlder te na último. Luna 
pasá ainda mi a komber- 


sá kuné. Lástima ku mi 
no tabatin masha tempu 
e momentu ei pa a papia 
mas kuné, manera hopi 
biá mi sa hasi ora ku e 
bin buska su korantnan 
Extra i BONERIANO. 
*** 
Den e entrega aki di 
‘DEN PASO DI BÒI’ mi 
kier a para ketu hús- 
tamente na e konose- 
mentu amplio di Franklin 
riba tereno di kultura. E 
por a kòrda hopi detaye 
di suseso i hendenan 
ku a biba den su bario. 
P’esei tambe mi a tuma 
tempu pa graba sigur un 
5 programa Herensia 
kuné. Mi tabata konsul- 
tá hopi kuné ora ku mi 


kier a sa mas detaye di 
algu. Mi ta konsiente ku 
mi no por sa tur kos. Pa 
Rincon e tabata un di mi 
fuentenan klave. Mi ta 
bai sinti su falta. 
*** 
Nos lo sinti su falta dia 
promé di mei awor den e 
kaminata kas pa kas den 
Rincon, kontando histo- 
ria di nan habitantenan. 
E último añanan Frank- 
lin a uni ku Japi Oleana i 
Nel Janga den e inisiati- 
va bunita aki. Ku tur su 
rason Japi Oleana, ku 
tabata e promé persona 
ku a yama mi mainta 
tempran pa informá mi 
di e morto di Franklin, a 


kuminsá na bisa ku un 
baluarte di Rincon, di 
Boneiru i asta di Kòrsou, 
a bai. Franklin tabata un 
baluarte. 
*** 
Mi por skirbi hopi di 
Franklin, di kosnan prèt 
ku nos sa papia, anék- 
dotanan, pero mi no tin 
ánimo pa esaki awor. Mi 
ke kompartí sí ku boso 
algun foto di un kamina- 
ta den bario Rincon hun- 
tu ku Japi Oleana i Nel 
Janga. Nan a bira e tres 
piedranan di fogon den 
e kaminata aki. Awor 
dos a keda. Ku Franklin 
sosegá na pas. 
*** 

Percy Pinedo BULA WAYA 


Manera 
sa 
sosodé 
hopi biaha na Kòrsou, e 
historia di Medardo de 
Marchena no ta konosí 
pa hopi di nos hendenan. 
Kisas no pasobra nos no 
ta interesá, pero e no ta 
dokumentá pa nos mes 
hendenan. Mi sa ku Aart 
G. Broek a skibi e buki : 
Medardo de Marchena. 
Staatsgevaarlijk 
in 
koloniaal 
Curaçao, 
Uitgeverij 
In 
de 
Knipscheer. 
ISBN: 
9789493214514. Tambe 
Aart G. Broek a skibi 
un artíkulo den Nieuw 
Letterkundig 
Magazijn 


titulá: 
Medardo 
de 
Marchena of hoe een 
zelfbewuste geest werd 
weggesloten. 
Pedro Pablo “Dada” 
Medardo de Marchena 
(1899-1968) a komponé 
e piesa “Esta Dushi”. 
E título aki no ta bisa 
bo nada, pero si mi bisa 
bo “Bula Waya” esei si 
ta zona bo konosí. Un 
piesa ku Daniel Santos 
a hasi un éksito. Den e 
komposishon akí e ta 
ekspresá su deseo di brasa 
un dama boneriano, pero 
esei no tabata posibel 
e momento ei, pasobra 


e tabata den kampo di 
konsentrashon será na 
Boneiru. 


Dada 
Pedro Pablo Medardo 
de Marchena a nase na 
Kòrsou 29 di yüni 1899 
i a muri 15 di mei 1968 
na Boneiru, kaminda el a 
biba for di aña 1940 te na 
su morto. Kasi 30 aña el a 
biba na Boneiru, despues 
ku gobièrnu kolonial a 
pone prezu den kampo 
di 
konsentrashon 
pa 
motibu di su pensamentu 
revolushonario. 
Medardo ta yu di un 
hudiu ku tabata biba 
na Kòrsou. Su mama 
tabata un dama koló 
skur di Kòrsou ku a 
kria Medardo. Su tata 
a sostené su edukashon 
kompletamente i tambe 
a rekonosé su yu, for di 
kua Medardo a haña e 
fam di su tata, Benjamin 
Abraham de Marchena. 
Medardo den e tempu ei 
tabata negoshante. 


Guera 
Durante di Di Dos 
Guera Mundial, den mei 
1940, Gobièrnu Kolonial 
a disidí di kue diferente 
hende 
sospechoso 
i 
ku fam straño prezu. 
Aparentemente nan tabata 
un peliger pa estado. Entre 
personanan akí tabatin 
Fred Fischer fotógrafo, 
dòkter J. Benesch, tur dos 
nasé na Alemania i tambe 
Pader Paul Brenneker ku 
nan a kere ku el a nase na 
Berlin i tambe Medardo 
de Marchena. 
Medardo no pa motibu 
kaminda el a nase, pero 
si pa su pensamentunan 
ku nan a kategorisá komo 
peligroso i antikolonial. 
E tabata un di e promé 
personanan 
peligroso 
ku nan a arestá na 


Kòrsou., 
sospecha 
di 
ta 
simpatisá 
ideanan 
komunista i pro nazi. 
Aparentemente tabatin 2 
otro Antiano mas den e 
kampo di konsentrashon 
na Boneiru, pero mi no 
a haña konfirmashon di 
esaki. 
Den 
dékada 
20 
Medardo de Marchena ta 
haña problema ku iglesia 
katóliko i asta tabata na 
punto di kuminsá un kaso 
den korte kontra iglesia 
katóliko. 
Medardo 
a 
publiká diferente artíkulo 
kontra mishon katóliko, 
i tambe kontra dominio 
hulandes. E tabata kier 
a habri wowo di nos 
komunidat 
kontra 
di 
dominio hulandes i tambe 
kontra 
katolisismo. 
Medardo a batisá i kasa 
katóliko i su yunan tambe 
el 
a 
batisá 
katóliko. 
Durante e lucha akí e ta 
laga un domi batisá su di 
4 yu. 


Publikashon 
Na 
1929 
Medardo 
a 
publiká 
e 
buki 


“Ignorancia o educando 
un pueblo”, despues el a 
manda un karta pastoral i 
tambe artíkulonan ( entre 
pueblo i gobièrnu) den 
“De Onpartijdige” (1932 
– 1934). Ni e gobièrnu 
kolonial, 
ni 
iglesia 
katóliko por a imaginá 
ku Medardo lo a alkansá 
asina tantu hende. 
Den e publikashonnan 
akí 
e 
tabatin 
algun 
akusashon 
hopi 
serio. 
Por ehèmpel el a puntra 
ken tin falta, ku nos no 
tin nos mes hendenan den 
posishonnan haltu den 
komunidat, posishon ku 
ta nesesario pa duna nos 
hendenan mas rèspèt. 
Medardo a splika, ku 
ta: “hòmbernan blanku 
ku wowo blou ku ta 
parse hende muhé dor 
di nan manera di bisti, 
ku tin tantu Roma komo 
Hulanda 
komo 
nan 
patria. Ta nan ta kulpabel 
ku Kòrsou a keda tras, 
miéntras ku e poblashon 
di koló pa mas ku kuater 
generashon kaba ta gosa 
di abolishon di sklabitut”. 

Ta esaki a pone ku 
outoridatnan a konsiderá 
Medardo de Marchena 
komo 
un 
persona 
peligroso pa estado i a 
pone 
prezu. 
Despues 
di a sera Medardo pa 
algun luna den prisòn 
na Kòrsou, a deportá 
Medardo pa kampo di 
konsentrashon di Boneiru. 
El a skibi gobernador 
Kasteel diferente karta 
kuestionando su aresto 
sin ku nunka el a haña un 
kontesta. 


5 Aña será 
Medardo a keda 5 
aña será den kampo 
di 
konsentrashon 
na 
Playa 
Pariba 
na 
Boneiru. Seguridat di e 
kampamentu tabata den 


man di Korps Militaire 
Politietroepen 
(KMP) 
despues servisio militar 
di Antia a tuma mando 
over. Un di e miembronan 
di KMP tabata e konosido 
outor 
Pierre 
Lauffer 
(1920 – 1981) ku a skibi 
tambe tokante su tempu 
den 
servisio 
den 
su 
konosido buki Seis aña 
kaska bèrdè (1968). E 
gezaghèber di Boneiru di 
e tempu ei tabata Pieter 
H. Van Leeuwen, tata 
di e konosido Boeli van 
Leeuwen (1922 – 2007). 
KMP a keda te 1942 i 
despues 
miembronan 
di 
servisio 
militar 
obligatorio di Antia a 
tuma 
seguridat 
over 
te na final di Di Dos 
Guera Mundial. Un di e 


miembronan di Servisio 
militar obligatorio tabata 
Tip Marugg (1923 – 
2006). 


Medardo de Marchena 
durante e 5 añanan den 
kampo di konsentrashon 
a kuminsá skibi, tantu 
poema 
komo 
kansion 
dunando 
asina 
un 
kontribushon grandi na 
literatura antiano. Hopi 
di su komposishonnan 
el a traha riba weisnan 
eksistente. 


E 
komposishon 
di 
mas eksitoso di dje ta 
“Esta Dushi”pero ku a 
bira konosí komo “Bula 
Waya’interpretá 
pa 
Daniel Santos. Parse ku e 
dokumento original aki ta 
den e kolekshon privá di 
Toon Abraham. Medardo 
lo a skibi e komposishon 
aki riba e papel di plata 
ku bo ta haña den paki 
sigaria. 
Medardo 
a 
komponé e piesa akí riba 
melodia di “Hisa Bela”, 


ESTA DUSHI 
Ai para tras di waya 
Ai m’a mira un mosa 
Su cara ta bunita 
Su curpa tin colebra 
Refran: 
Esta dushi, esta dushi 
Esta dushi bo ta. 
Si alambre no stroba 
mi 
Si warda no taha mi 
Pronto lo bo mira 
Ta com ta bula waya. 


Splikashon 
Un posibel splikashon, 
kon e komposishon akí 
a yega serka Daniel 
Santos ta ku por ta Pierre 
Lauffer, poeta, eskritor 
i kitarista, tabata un di 
e miembronan di KMG 
enkargá ku seguridat na e 
kampo di konsentrashon. 
Posiblemente el a sera 
konosí ku Medardo i ku ta 
via di dje e komposishon 
a yega serka Daniel 
Santos ku nan a hasi 
algun 
kambio 
na 
e 
kansion i a graba esaki ku 


e título “Bula Waya”. Un 
splikashon ku ta parse mi 
lógiko. 
Ami en todo kaso a 
lanta i tende e piesa akí 
na radio. Otro banda 
di e disko 45 akí ta tin 
otro 
komposishon 
na 
papiamentu: “Piedra ku 
tamarein”. E dos piesanan 
akí ta grabá ku “Conjunto 
Jovenes del Cayo” di 
Alfonsin Quintana i segun 
e buki di Tim de Wolf : 
Discography of Music 
from 
the 
Netherlands 
Antilles 
& Aruba, 
e 
grabashon ta data di 26 
di yüni 1951 ku menshon 
di Nestor Brito komo 
kompositor bou di e seyo 
(Seeco Records). E piesa 
akí tabata un hit i nunka 
Medardo a haña un depchi 
pa 
su 
komposishon. 
Despues di un tempu 
relativamente 
kòrtiku, 
Rufo Wever kompositor 
arubano ta komponé e 
kontesta “T’ami a bula 
waya”, kanta pa Edwin 
Zichem ku Sonora del 
Caribe. 


Libertat 
Na fin di Di Dos Guera 


Mundial, Medardo a haña 
su libertat i a disidí di 
keda Boneiru i kasa ku 
e dams Ana Thode ku e 
tabata mira tras di waya. 
For di e matrimonio akí a 
nase 4 yu. 
Medardo de Marchena 
a traha diferente trabou 
i na diferente ofisina na 
Boneiru. E tabata hopi 
enbolbí ku polítika (parse 
ku partido Demokrátiko 
Boneriano). 
Awor, 55 aña despues 
di su morto, bo no 
ta tende nada mas di 
Medardo de Marchena, ni 
na Boneiru kaminda el a 
biba gran parti di su bida, 
ni na Kòrsou kaminda 
el a nase. Pedro Pablo 
Medardo de Marchena 
ta derá den e santana 
di Iglesia Protestant na 
Playa Boneiru. 
Danki na Harry Moen 
i grupo Serenada ku a 
graba e piesa aki riba un 
di nan CD den un potpuri 
den dákada 90. 
Un kaya na nòmber di 
Medardo de Marchena 
den Kralendijk lo ta na su 
lugá pa kuminsá? 

ARUBA 
STATIA/SABA/ST. MAARTEN 


O R A N J E S T A D 
(EUX) -- E fecha di 
implementashon 
di 
e 
reglanan nobo pa kombatí 
violensia doméstiko i abuso 
di mucha, ta drenta na vigor 
un aña despues di loke a 
plania 
anteriormente. 
E 
kódigo di protekshon kontra 
violensia doméstiko i abuso 
di mucha, diseñá pa yuda 
profeshonalnan 
rekonosé 
violensia 
doméstiko 
i 


Tayer violensia doméstiko i maltrato di mucha 


abuso di mucha, lo keda 
implementá awor 1 di 
yanüari 2025. 
E inisiativa di Ministerio 
di 
Salú, 
Bienestar 
i 
Deporte, ku ta duna guia 
riba kon pa trata violensia 
doméstiko 
i 
abuso 
di 
mucha 
korektamente, 
tabata programá pa drenta 
na vigor na komienso di e 
aña akí. 
Ounke 
Regioplan, 
e 


organisashon 
Hulandes 
kontratá pa e ministerio pa 
yuda Statia, huntu ku Saba 
i Boneiru, implementá e 
kódigo ta sigui envolví 
organisashonnan 
lokal 
ku ta traha ku mucha, 
adulto 
i 
hende 
grandi 
den 
preparashon 
pa 
implementashon 
di 
e 
kódigo. 
Romy van Dungen i 
Marjon Tijl di Regioplan, a 
reuní ku e organisashonnan 
dia 21 di mart pa analisá 
mas 
profundamente 
e 
implementashon 
di 
e 
kódigo, inkluyendo loke e 
organisashonnan akí mester 
pa ehekut'é efektivo i e 
kapasidat spesífiko ku nan 
ta rekerí. E seshon tabata 
dirigí pa Erin Hunt-Gorden, 
kordinadó di apoyo familiar 
pa violensia doméstiko i 
abuso di mucha. 


PHILIPSBURG -- Na 
e ofisina di Windward 
Islands 
Airways 
International 
N.V. 
(Winair) na Airport Road, 
e miembronan dediká di 


CEO di Winair Hans van de Velde: 
Nos éksito ta definí pa kolaborashon 


personal ta hasi esfuerso 
diligente 
pa 
garantisá 
kumplimentu 
ku 
e 
reglanan 
internashonal 
riguroso di seguridat di 
aviashon. 


Djabièrnè 
último, 
un tim di sinku a hasi 
un 
revishon 
ekstenso 
di e manualidatnan di 
Winair, ku a analisá 
m e t i k u l o s a m e n t e 


kada 
párafo 
ku 
e 
meta 
di 
identifiká 
e 
emendamentunan 
i 
afishonnan 
nesesario 
esensial pa e logro di 
sertifikashon IOSA pa 
e kompania di aviashon 
gubernamental ku sede 
Na St. Maarten. 
IOSA, 
abreviashon 
di oudit di seguridat 
operashonal di IATA, ta 
un sistema di evaluashon 
rekonosé mundialmente 
establesé pa Asosiashon 
Internashonal 
di 
Transporte 
Aéreo 
(IATA), 
pa 
evaluá 
m e t i k u l o s a m e n t e 
seguridat operashonal i 
kontròlnan relashoná. 
E 
registro 
online 
di IOSA ta menshoná 
KLM-Air 
France, 
American Airlines, Jet 
Blue i otro aerolíneanan 
grandi i mediano, ku 
tin St. Maarten komo 
destinashon. 


Solamente 
dos 
aerolínea den Karibe tin 
e 
sertifikashon 
IOSA, 
French Air Caraibes di 
Guadeloupe i Trinitadian 
Caribbean Airlines, ku 
su registro aktualmente 
ta provishonal pa motibu 
di 
akshon 
korektivo 
provishonal. 
Dia 2 di febrüari, 
15 empleado di Winair 
a 
embarká 
den 
e 
entrenamentu 
nesesario 
pa kuminsá e proseso di 
sertifikashon IOSA. “Nos 
operashonnan di aviashon 
aktualmente ta kumpli ku 
95%,” CEO di Winair, 
Hans van de Velde, a bisa, 
refiriendo na e reglanan di 
outoridatnan di aviashon 
lokal di St. Maarten. 
“IOSA ta hopi estrikto, 
nos mester kumpli ku su 
rekisitonan pa 100%. Nos 
lo logra esaki durante 
2025.” 

ARUBA 
KÒRSOU 


WILLEMSTAD 
-- 
Minister 
di 
Enseñansa, 
Siensia, Kultura i Deporte, 
Sithree 
van 
Heydoorn, 
a tene un reunion ku 
Sekretario 
di 
Estado 
Alexandra van Huffelen, 
relashoná ku vários tópiko 
importante pa enseñansa. 
Despues a sigui ku un 
bishita na e skol di fundeshi 
Kolegio Erasmo. Durante e 
reunion, Minister di ESKD 
a tene un presentashon riba 
e temanan programa pa 
mehorashon di enseñansa, 
plan di mantenshon di 
lokalidat 
di 
skolnan, 
proyekto teoria di kambio, 
optimalisashon di estudio 
pa dosente, adaptashon di 
método di finansiamentu, 
kuido di alumno, desaroyo 
di un aplikashon digital pa 


Reunion ku Sekretario di Estado 


enseñansa i vários tema 
mas. Tur e temanan ta 
forma parti integral di e 
programa pa mehorashon 
di enseñansa 2023-2028, 
ku 
ta 
den 
ehekushon 
aktualmente. 
Despues di e reunion, 
Minister van Heydoorn, 
huntu ku Sekretario di 
Estado van Huffelen, a 
bishitá skol di fundeshi 
Kolegio Erasm,o ku ta ubiká 
aktualmente den e lokalidat 
di un skol di kambio, skol di 
fundeshi Cola Debrot. Nan 
tabata risibí pa direktor di 
Fundashon Skol Humanista 
na Papiamentu, Nihayra 
Leona, 
representantenan 
di 
Stichting 
Onderhoud 
Schoolgebouwen 
i 
otro 
dignatario di enseñansa. 
Alumnonan di e skol a 


risibí Minister i Sekretario 
di Estado den un ambiente 
ameno. Nan a tene vários 
presentashon 
di 
forma 
kultural i gosa huntu ku 
tur e bishitantenan. Tambe 
a tene un rekorido chikitu 
den algun klas di e skol. 
Tambe 
a 
bishitá 
e 
lokalidat mes di e skol ku 
ta forma parti di e plan di 
mantenshon di lokalidatnan 
di e skol na Kaya Havana. 
Aki Sekretario di Estado, 
van Huffelen, huntu ku 
direktor 
di 
Enseñansa 
i 
Siensia, 
Wladimir 
Kleinmoedig, a haña un 
rekorido den e edifisio ku 
ta den renobashon i tambe 
nan e sera konosí ku e 
kontratista i arkitektonan 
lokal ku ta traha riba e 
proyekto akí. 

ARUBA 
ARUBA 


ORANJESTAD 
-- 
ARUBA Tourism Authority 
(A.T.A.) ta anuncia cu 
a firma acuerdo di un 
aña cu Fundacion Parke 
Nacional Aruba (FPNA). 
Cu e acuerdo strategico 
aki, A.T.A. ta reafirma su 


A.T.A. ta firma acuerdo strategico cu Fundacion 
Parke Nacional Aruba (FPNA) 


compromiso pa sigui traha 
di cerca cu FPNA como 
un sosten mutuo pa cu 
esfuersonan continuo den 
proteccion y preservacion 
di nos naturalesa.. 
A.T.A. ta reconoce cu 
e necesidad pa enfoca 


riba un desaroyo turistico 
duradero y sostenibel ta di 
suma importancia como un 
esfuerzo comun. Uniendo 
forsa, nos por garantisa 
cu nos pilar economico 
principal ta keda un fuente 
di entrada vital pa e añanan 


benidero. 
E vision di A.T.A. ta 
basa riba e modelo di ‘High 
Value – Low Impact’ cu ta 
para pa un balanse entre 
cuater pilar cu ta e ‘Calidad 
di Bida di e residente’, 
‘Calidad di Experiencia di 
e Bishitante’, Proteccion y 
Preservacion di Naturalesa 
& Medio Ambiente, y 
Contribucion 
Economico 
di e Sector Turistico’. 
Pa 
hopi 
aña 
caba 
A.T.A. ta provee sosten na 
FPNA pa cu inversionnan 
den 
proyectonan 
unda 
turismo y naturalesa por 
co-existi. Ademas A.T.A. 
lo sigui pone fondonan 
disponibel pa mantencion 
y renobacion di diferente 
sitionan 
turistico, 
asina 
mehorando 
seguridad, 
accesibilidad y experencia 
di e local y bishitantenan 
di e isla y alavez maneha e 
impacto di e bishitantenan 
riba naturalesa. 
E acuerdo cu a firma ta 


enfoca riba proyectonan 
infrastructural, manera e 
proyecto di mantencion 
di railing, trapinan y otro 
facilidadnan na entre otro 
Conchi, Dos Playa, Boca 
Prins, Grot Fontein y Grot 
Quadirikiri 
den 
Parke 
Nacional Arikok, y tambe 
lo coloca “boulders” na 
salinja Malmok pa limita 
trafico. 
Como e entidad encarga 
cu maneho y mercadeo di 
nos isla, A.T.A. lo asisti 
tambe 
den 
promocion 
corecto di experencianan 
autentico den y rond di e 
areanan cu ta resorta bou 
di FPNA. Particularmente 
lo percura pa alineacion 
den 
esfuersonan 
di 
comunicación, lo enfoca 
riba codigo di conducta 
informando bishitantenan 
di entre otro reglanan y ley, 
y lo brinda mas informacion 
y educacion referente nos 
parhanan y nos naturalesa. 


ORANJESTAD 
-- 
Varios habitante di e bario 
di Bubali a bati alarma 
pasobra nan a keda sin 
coriente. Esaki ta debi cu 
pa mas of menos 9'or di 
mainta, un auto a rana un 
pal'i luz lagando e bario sin 
coriente. 
Polis a bay n'e sitio pa 
pone nan mes na altura kico 


Auto a pasa ranca pal’i luz laga 
varios cas sin coriente 


por a pasa, pero ya caba e 
auto a somenta, lagando 
e pal'i luz kibra. Personal 
di Elmar tambe a presenta 
p'asina haci e reparacionnan 
necesario n'e pal'i luz p'e 
bario haya coriente bek. 
Mientrastanto, 
e 
paradero di e causante a 
keda un misterio cu polis 
mester resolve. 


ORANJESTAD -- Ta 
bisto cu joyriding a bolbe 
lanta cabes, despues di 
algun siman. E biaha aki 
malhechornan 
a 
horta 
un pickup, caminda cu 
diadomingo 
marduga, 
polis a bin haya den 
Ranchostraat. 
Segun 
cu 
tin 
di 
compronde, doño di e 
vehiculo a publica riba 
su rednan social, cu su 


Pickup horta haya den Ranchostraat 


propiedad 
tabata 
perdi. 
Mirando e echo cu ta trata 
aki di joyriding, polis a 


confisca e pickup marca 
Nissan y a hib'e warda di 
polis pa mas investigacion. 


ORANJESTAD 
– 
Polis y bombero a bay na 
un cas na Tanki Leendert. 
Na prome instante a 
drenta e informacion cu 
e caso aki lo tabata bao 
candela. Ora nan a yega, 
a bin haya sa cu un boter 
di gas chikito a rementa y 
a causa cu henter e bario a 
drenta den panico. Unidad 
di bombero a atende cu e 
situacion 
mientrastanto 
polis a sigui cu su 
caminda. 


Boter di gas a rementa na Tanki Leendert 

ARUBA 
DEPORTE 


KRALENDIJK -- E di 
dos Bonaire International 
Sportsweek, patrosiná dor 
di INDEBON, FWNB 
i TCB, a ranka sali 
djabièrnè 1 di mart. 
Tirabon, ku ta kumpli 
50 aña di eksistensia dia 
30 di mart, tambe ta parti 
di e diferente deportenan 
ku tin nan kompetensia. 
Pa 
ta 
eksakto, 
un 
total di 11 deporte tin 
nan 
kompetensia 
den 
e próksimo dianan. Pa 
Tirabon, e selebrashon akí 
ta èkstra debí ku fuera di e 
selebrashon di 50 aña, ta 
hasi uso di e oportunidat 
tambe pa inougurá e 
kancha nobo di Tirabon. 
E kancha di tiru ta 
haña e nòmber di Kancha 
di Tiru Arthur Enrique 
Mauricio. Mauricio, den 
felis memoria, promé ku 
su fayesimentu tabata un 
motor grandi pa loke ta 
tiru na Boneiru i pa tene 
esaki aktivo tantu lokal 
komo internashonal. 


Tirabon 50 aña di eksistensia 
Pa loke ta e kompetensia 
ku ta kuminsá despues 
di e parti ofishal di e 
inougurashon, ta bai tin 
tiradó di tantu Aruba komo 
di Kòrsou. 
Ademas tin persona 
den nan pa yuda pa 
duna mas informashon 
di e tiru práktiko. Esaki 
debí ku Tirabon ta den e 
proseso pa bira miembro 
internashonal di IPSC. E 
personanan akí ta enbolbí 
tambe den henter e sètùp 
di e parkur ku tin pa e 
kompetensia di djasabra 
30 di mart. En total ta bai 
tin 2 parkur, 1 pa tira parti 
mainta i e otro parti atardi, 
despues di e pousa. Na 
final di e kompetensia, ta 
kue e dos skornan i wak 
ken ta sali ganadó. 
Di akuerdo ku Tirabon, 
ta e intenshon pa despues 
organisá mas kompetensia 
internashonal na Boneiru 
i tambe kompetí pafó di 
Boneiru kual ya a tuma 
lugá kaba. 


KRALENDIJK -- E eks 
kampion olímpiko, Ranomi 
Kromowidjojo, ta duna un 
charla tokante motivashon 


Charla tokante motivashon di Ranomi Kromowidjojo 


na Delfins Beach Resort, 
djabièrnè awor. Durante 
e charla akí, e ta diskutí 
temanan manera surpasá 


limitashon, aktua bou di 
preshon, atendé ku kontra 
tempu i ambishon. 
Djadumingu e múltiple 
kampion olímpiko, Ranomi 
Kromowidjojo, 
a 
duna 
inisio di salida pa e di dos dia 
di landamentu di Boneiru. 
Mas di 190 partisipante a 
inskribí i lo landa tur dia 
durante e próksimo siman. 
Ademas di e klínikanan 
pa e selekshon di landa i 
e miembronan di e klup di 
landa, e ta ofresé klínikanan 
pa e partisipantenan na 
Zwem4daagse djaweps. 
Djabièrnè 
29 
di 
mart anochi, di mitar di 
ocho pa mitar di nuebe, 
Kromowidjojo ta duna un 
charla na Delfins Beach 


Resort. E evento akí ta 
habri pa tur persona ku ta 
sinti kuriosidat pa sa kon 
nan ta mira esaki. 
Kromowidjojo ta tres 
biá 
kampion 
olímpiko, 
múltiple 
kampion 
di 
Europa i múltiple kampion 
di mundu. E landadó a bira 
kampion olímpiko tantu 


den 50 komo den 100 meter 
estilo liber na 2012. Na 
2018, el a bira kampion 
mundial den 50 meter 
mariposa. Na 2023, el a 
finalisá e programa popular 
‘Who is the mouse’ i na 
yüni lo publiká su biografia 
konvisente i sinsero. 


K R A L E N D I J K - - 
Boneiru den kompetensia 
di dam hubenil di Karibe 
na Trinidad. 
Nos 
muchanan 
ta 
demostrando nivel haltu di 
dam aya na Trinidad. 
Nos 
a 
logra 
haña 
algun di e resultadonan 
di nos muchanan den e 
kompetensia ku coach Cio 
Feng na kabes. 
E kampionato ku a 
kuminsá 24 di mart último 
ta finalisá dia 28 di mart 
2024. 
Djaluna nochi e promé 
rònt a finalisá di kua Xi- 
Qion 
a 
hunga 
kontra 
Xinglong, nan wega a 
finalisá den un empate. 
Djamars último kada 
un di nos hungadonan den 
e kompetensia tabatin ku 
hunga 2 wega. 
Promé 
wega 
tabata 
planiá pa kuminsá 10or di 
mainta. 
Ront 2. 
Xion a pèrdè, Xinglong 
a gana. 


Rònt 3 a kuminsá. 
Xi-Qion Frans a gana 
Xinglong Feng. 
Ayera a sigui ku rònt 4 
i 5. 


Boneiru den weganan di dam 
hubenil di Karibe 
A bin un kambio chikitu 
ku e mucha hòmbernan ta 
10 mucha i ta bai hunga 
round robin, ke men tur 
kontra tur. 
Esaki ta nifiká ku kada 
mucha tin ku hunga un total 
di 9 wega. 
Rònt 3 ta tras di lomba 
kaba, awó falta 6 mas pa 
bai. 
Final Standing – Round 
3 Boys. 
1. 
Rodenio, 
Jack 
- 
Sürnam. 
2. 
Xinglong, 
Feng 
Boneiru. 
3. 
Elliston, 
Ercicia 
Kòrsou. 
4. 
Prince, 
Mauricio 
Kòrsou. 
5. 
Patrick, 
Oseana 
Kòrsou. 


6. 
Xi-Qion 
Frans 
Boneiru. 
7. Alexander, Ramoutar 
Trinidad. 
8. 
Gyan, 
Springer 
Sürnam. 
9. Oryenze Martinez 
Venezuela. 
10. 
Arun 
Vernon 
Trinidad. 


Standing. 
1.Rianne, 
Rafaela 
Kòrsou. 
1. 
Jellisa, 
Dubois 
Sürnam. 
3. 
Melany, 
Ozeana 
Kòrsou. 
3. 
Jevendy, 
Dubois 
Sürnam. 
5. Narisa, Singh Trin. 
5. 
Tahira, 
Rambley 
Kòrsou. 

Esaki ta Rilindo Ilario, mi áktuprimu. E ta yu di 
mi primu Riles Ilario, yu di mi tio Jan Ilario, ko- 
nosido sindikalista di CFW i PWFC na Kòrsou. 
For di mucha mi tio (Mo Jan) a sali di Boneiru 
bai traha na Shell. 
Mo Jan a kasa na ku Johanita Da Costa 
Gomes i nan a biba den área di kunuku na 
St. Joris, na unda m’a yega di pasa fakansi na 
Kòrsou komo mucha. 
For di e matrimonio entre Jan i Johanita a nase 
dos yu hòmber: 
Kenneth i Riles. Kenneth a fayesé. Riles ta 
tata di Rilindo, kende tin su kualidatnan artís- 
tiko meskos ku diferente otro famia di mi. Ril- 
indo ta pintor. 
Riles i su primunan, ku ta mi primu tambe, ta 
doño di Imperial Autosales. 
Jan i su ruman Julio (Mo Julio) ta kasá ku dos 
ruman muhé Da Costa Gomes, Johanita i 
Strea. 


MI FAMIANAN 


Mi tin hopi famia. Hopi di nan no sa mes ku nos ta 
famia. Den e seri aki riba djárason den BONERIA- 
NO mi ta skirbi di nan, tantu famianan di parti mi 
tata komo mama. 


Pa: Bòi Antoin 


